Machinario
Le Machinario (in anglese: hardware), indica le componentes physic de un computator, in contrasto con le programmario, le componentes non-physic de un computator.

Le Machinario pote includer omne cosa physic usate con un computator, ma le parola specialmente refere al cosas electronic, como chips, cassas, processatores, e le apparatos peripheric como imprimitores, mures, clavieros, monitores, e alteres cosas.

Etymologia
In le original anglese, le vocabulo significava qualcosa de technologic (usualmente de metallo) que faceva altere cosas plus durabile o utile a usar, como utensiles, ballos de cosinetto, cardines, e altere tal cosas. In interlingua, le vocabulo se refere solmente al usage anglese moderne, que refere al componentes physic de un computator.

Vide etiam
Programmario

 
Informatica